Coba jelasin Sejarah dari Sekolah Kebangsaan Ulu Ansuan dalam bahasa melayu dong

Sekolah Kebangsaan Ulu Ansuan Telupid telah dibuka pada 17 Januari 2000. Jarak rasmi sekolah ke Pejabat Daerah telupid ialah 50 kilometer. Sekolah ini boleh dihubungi melalui jalan raya Estet Meliau IJM sejauh 16 kilometer. Sekolah ini boleh juga dihubungi melalui Sekolah Kebangsaan Ansuan (Kampung Berayung) menggunakan perahu dan jalan raya Kampung Ansuan sejauh 4 kilometer.

Pada mulanya sekolah ini hanya menumpang di balairaya Kampung Ansuan telupid selama 3 bulan. Tenaga pengajar pada ketika itu hanya satu orang sahaja. Guru tersebut terpaksa berulang alik ke Sekolah Kebangsaan Ansuan dengan berjalan kaki serta mendayung perahu setiap hari sejauh 4 kilometer kerana tiada tempat tinggal. Bilangan murid pada ketika itu ialah dari Kampung Ansuan, Kampung Baba, Estet Good Income Sdn. Bhd. Dan Estet Meliau IJM Sdn. Bhd.

Pada bulan Februari 2000 bangunan baru sekolah Kebangsaan Ulu Ansuan siap sepenuhnya melalui peruntukan Jabatan Pelajaran Sabah. Pembinaannya hanya memakan masa hanya 2 minggu sahaja.

Selepas itu pada 2 April 2001 bilangan guru Sekolah Kebangsaan Ulu Ansuan telah bertambah kepada 2 orang. Ketika itu guru-guru diizinkan tinggal di rumah pekerja kebun kelapa sawit milik BCCM Gabungan Sandakan sehingga pada bulan November 2001.

Setelah itu, pada bulan Januari 2002 mereka terpaksa tinggal di dalam bilik darjah yang masih kosong selama setahun. Pada bulan januari 2003, guru-guru tinggal di rumah bamboo yang telah dibina secara gotong-royong oleh PIBG. Rumah berkenaan masih dipakai oleh 5 orang guru lelaki walaupun keadaannya sudah uzur/ reput serta atap zink yang telah bocor (zink terpakai). Manakala rumah papan yang baru siap dibina pada tahun 2004 juga secara gotong-royong oleh pihak PIBG yang digunakan oleh 2 orang guru perempuan. Kakitangan Bukan Mengajar (KBM) pula terpaksa berulang alik sejauh 42 kilometer setiap hari ke Kampung Liningkung Telupid kerana masalah rumah.